Document ID: 32009R1228

NEUVOSTON ASETUS (EU) N:o 1228/2009,
annettu 15 päivänä joulukuuta 2009,
Iraniin kohdistuvista rajoittavista toimenpiteistä annetun asetuksen (EY) N:o 423/2007 muuttamisesta
EUROOPAN UNIONIN NEUVOSTO, joka
ottaa huomioon sopimuksen Euroopan unionin toiminnasta ja erityisesti sen 215 artiklan 1 ja 2 kohdan,
ottaa huomioon 27 päivänä helmikuuta 2007 hyväksytyn neuvoston yhteisen kannan 2007/140/YUTP Iraniin kohdistrajoittavista toimenpiteistä (1),
ottaa huomioon unionin ulkoasioiden ja turvallisuuspolitiikan korkean edustajan ja komission yhteisen ehdotuksen,
sekä katsoo seuraavaa:
(1)
Yhteisen kannan 2007/140/YUTP mukaisesti asetuksessa (EY) N:o 423/2007 (2) erityisesti kielletään Yhdistyneiden kansakuntien turvallisuusneuvoston tai pakotekomitean määrittelemien tuotteiden lisäksi sellaisten tuotteiden ja teknologian toimittaminen, myynti tai siirto Iraniin, joilla saatetaan edistää Iranin harjoittamaa uraanin rikastamiseen ja jälleenkäsittelyyn tai raskasveteen liittyvää toimintaa, ydinasejärjestelmien kehittämistä tai muihin sellaisiin aiheisiin liittyvän toiminnan harjoittamista, joita Kansainvälinen atomienergiajärjestö (IAEA) on pitänyt huolestuttavina tai jotka ovat edelleen sen käsiteltävinä.
(2)
Nämä tuotteet luetellaan asetuksen (EY) N:o 423/2007 liitteessä I A. Tietyt liitteen viittaukset on korjattava.
(3)
Asetuksessa (EY) N:o 423/2007 myös rajoitetaan tiettyjen sen liitteessä II lueteltujen muiden tuotteiden ja teknologian vientiä. Luetteloa on tarkistettava, jotta se säilyttäisi tehokkuutensa.
(4)
Tarkoituksenmukaisuuden vuoksi komissiolla olisi oltava valtuudet ylläpitää luetteloja kielletyistä ja valvotuista tuotteista ja teknologiasta sekä muuttaa niitä Yhdistyneiden kansakuntien turvallisuusneuvoston tai pakotekomitean tai jäsenvaltioiden toimittamien tietojen perusteella.
(5)
Asetus (EY) N:o 423/2007 olisi tämän vuoksi muutettava,
ON HYVÄKSYNYT TÄMÄN ASETUKSEN:
1 artikla
Muutetaan asetus (EY) N:o 423/2007 seuraavasti:
1)
Korvataan 3 artiklan 1 a kohta seuraavasti:
”1 a Tämän asetuksen nojalla luvanalaista vientiä varten luvan myöntävät sen jäsenvaltion toimivaltaiset viranomaiset, johon viejä on sijoittautunut, kaksikäyttötuotteiden vientiä, siirtoa, välitystä ja kauttakulkua koskevan yhteisön valvontajärjestelmän perustamisesta 5 päivänä toukokuuta 2009 annetun asetuksen (EY) N:o 428/2009 (3) 11 artiklassa säädettyjä yksityiskohtaisia sääntöjä noudattaen. Lupa on voimassa koko unionissa.
2)
Korvataan 15 artiklan 1 kohta seuraavasti:
”1. Komissio
a)
muuttaa liitettä I joko Yhdistyneiden kansakuntien turvallisuusneuvoston tai pakotekomitean toteamusten perusteella;
b)
muuttaa liitettä I A ja liitettä II jäsenvaltioiden toimittamien tietojen perusteella;
c)
muuttaa liitettä III jäsenvaltioiden toimittamien tietojen perusteella;
d)
muuttaa liitettä IV joko Yhdistyneiden kansakuntien turvallisuusneuvoston tai pakotekomitean toteamusten perusteella;
e)
muuttaa liitettä VI neuvoston yhteisen kannan 2007/140/YUTP liitteiden III ja IV osalta tehtyjen päätösten mukaisesti.”
3)
Muutetaan liite I A tämän asetuksen liitteen I mukaisesti.
4)
Korvataan liite II tämän asetuksen liitteessä II olevalla tekstillä.
2 artikla
Tämä asetus tulee voimaan sitä seuraavana päivänä, jona se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä joulukuuta 2009.

Labels: 3
7
18
5